བརྒྱུད་རིམ་ཚད་ལྡན་དང་གཞུང་དྲང་སྤྱོད་གཙང་མཐའ་འཁྱོངས་བྱས་ཏེ་གཟུགས་བརྙན་གཏོད་པར་དམ་འཛིན་བྱས་ཤིང་།ལས་སྒྲུབ་བརྒྱུད་རིམ་ཚད་ལྡན་བཟོས་པ་དང་།ཡོངས་བསྒྲགས་ཁ་གསལ་བཟོ་ཤུགས་ཆེ་རུ་བཏང་བ།ཁྲིམས་བཞིན་ལས་དོན་སྒྲུབ་པ་དང་སྒྲིག་སྲོལ་ལྟར་ལས་འགན་སྒྲུབ་སྟེ་སྲིད་གཞུང་གི་ཞབས་ཞུའི་དོན་ཚན་མི་རེ་ངོ་རེར་ཡོངས་བསྒྲགས་དང་དྲང་གཞག་ཡོང་བའི་འགན་ལེན་བྱས་ནས་མང་ཚོགས་ཀྱི་བློ་ཡིད་ཚིམས་ཚད་ཟིན་པ་བྱས་པས།སྲིད་གཞུང་གི་ཞབས་ཞུར་སྤྱི་མོས་ཐོབ་ཚད་ཆེ་རུ་ནུས་ལྡན་ཕྱིན་ཡོད།དེ་དང་ཆབས་ཅིག་ལས་སྒོ་བྱང་ཆུབ་པ་དང་།སྤྱོད་ཚུལ་ལེགས་པ།ཞབས་ཞུའི་ཧུར་སེམས་ཆེ་བ་བཅས་ཀྱི་ལས་དོན་མི་སྣར་དཔྱད་ཞིབ་ནན་པོ་དང་འདེམས་སྒྲུག་ཞིབ་ཚགས་བྱས་ཏེ་དམངས་ཕན་ཞབས་ཞུའི་ལས་སྒོ་སྒྲུབ་གཉེར་དང་སྒྲིག་འཛུགས་མཐུན་སྦྱོར་སོགས་ཀྱི་འགན་འཁུར་དུ་བཅུག་ཡོད།